KYK: Serena klop suster Venus in riller | Netwerk24
14 Augustus 2020 08:21
Serena en Venus Williams groet mekaar ná afloop van dié susters se wedstryd in die Top Seed-ope. Foto: Getty Images
Serena, wat in haar vorige kragmeting teen Bernarda Pera, 60ste op die wêreldranglys, vyf punte weg was van 'n nederlaag, moes vir die tweede opeenvolgende wedstryd 'n agterstand van 'n stel – asook 'n telling van 2-4 in die beslissende stel – uitwis om 'n rillerstryd te wen.
Sy het met dié oorwinning haar wenrekord teen Venus tot 19-12 verbeter.
"Dit was 'n wedstryd van hoë gehalte," sê Serena.
"Daar was 'n klomp lang punte waar ek die baan vol rondgejaag is en op 'n kol slegs groot afslane, so ek het gedink dit was regtig interessant omdat ons albei later regtig goed afgeslaan en goeie terughoue gespeel het."
Die laaste keer wat Venus haar suster kon klop was in 2018 by Indian Wells.
Serena se volgende teenstander is die wenner van die kragmeting tussen die Kanadese kwalifiseerder Leylah Fernandez en die Amerikaner Shelby Rogers.